Gjør+rede+for+hvordan+begrepet+tilpasset+opplæring+har+vært+i+endring+de+seneste+årene.

Helt siden Normalplanen fra 1939 har temaet som vi nå kjenner som tilpasset opplæring fått et utvidet innhold. Det er først i Mønsterplanen (M87), vi finner //begrepet// tilpasset opplæring formulert i en læreplan. Her legges det vekt på at tilpasset opplæring er et grunnleggende prinsipp for all undervisning i skolen og det stilles krav om at dette må få klare konsekvenser for de aktiviteter en finner i skolen, både i forhold til valg og tilrettelegging av lærestoff, organisering av arbeidet, tilrettelegging av arbeidsmiljø og arbeids- og samværsformer i skolen.

Kravene om tilpasset opplæring videreføres i Læreplanverket for den 10-årige grunnskolen, og også her er tilpasset opplæring et sentralt prinsipp. Til forskjell fra tidligere finner vi her dessuten en sterkere vektlegging på fellesskapstenkningen. I L97 finner en at målet om likeverd og fellesskapstenkning er overordnet hensynet til den enkelte. I L97 er tilpasset opplæring forstått som //et virkemiddel// for å danne likeverd og skape rom for mangfoldighet innenfor en inkluderende skole, mens individualiseringen i hovedsak må skje innenfor fellesskapets grenser, og på en slik måte at det ikke går på bekostning av deltagelsen i fellesskapet.

I Kunnskapsløftet (L06) er tilpasset opplæring et av de mest sentrale begrepene. Mantraet i læreplanen er ”grunnleggende ferdigheter” og den beskriver svake grunnleggende ferdigheter i grunnskolen som en hovedårsak til ikke å lykkes i skolesammenheng. Å kunne uttrykke seg muntlig, å kunne lese, å kunne skrive, å kunne regne og å kunne bruke digitale verktøy ligger som strukturerende prinsipper i de ulike fagene i lærerplanverket. De grunnleggende ferdighetene skal styrkes gjennom tidlig innsats og //tilpasset opplæring// for den enkelte.

Tilpasset opplæring er et sentralt prinsipp både i L97 og L06, men det er forskjell på begrepet blir forstått i de to planverkene. L97 er tydelig på å gi elevene likeverdig utdanning gjennom felles referanserammer. I L97 er tilpasset opplæring et virkemiddel for å danne likeverd og skape rom for mangfoldighet innenfor en inkluderende skole. Individualiseringa må i hovedsak skje innenfor fellesskapets grenser og på en slik måte at det ikke går på bekostning av deltagelse i fellesskapet. I Kunnskapsløftets fagplandel (L06) er det en forskyvning mot økt individualisering og fokus på resultat. Den enkeltes kompetanse og læringsutbytte står sterkt i sentrum. Vi får en dreining fra L97, og denne planens vektlegging av kollektive undervisningsprosesser og over til en tilrettelegging ut fra den enkeltes elevs egne interesser og evner.

Men, husk at den generelle delen av L 97 fortsatt gjelder, og er en del Kunnskapsløftet. Som vi ser i denne planen skal ikke individualiseringen i skolen gå på bekostning av fellesskapet. I følge L 97 er ikke tilpasset opplæring et mål i seg selv, men heller et middel for å oppnå likeverd innenfor fellesskapets rammer og en måte å inkludere mangfoldet på.

Kortform: - M87 o Tilpasset opplæring et grunnleggende prinsipp for all opplæring - L97 o Fellesskapstanken vektlegges o Tilpasset opplæring er et virkemiddel for å danne likeverd og skape rom for mangfoldet innenfor en inkluderende skole o Likeverdig utdanning gjennom felles referanserammer - L06 o Økt individualisering, og økt fokus på resultater o Den enkeltes kompetanse og læringsutbytte står i sentrum

Kilde: Forelesning om tilpasset opplæring, og Bachmann og Haug (2006)